
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 761 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στην πόλη της Καβάλας επί των οδών 
Πτολεμαίου και Ελληνικής Δημοκρατίας αρ. 37 


(Ο.Τ. 1214), φερομένου ως ιδιοκτησίας Γεωργίου 
Τροφαντού και καθορισμός ειδικών όρων και πε¬ 
ριορισμών δόμησης. 1 

Χαρακτηρισμός ως διατηρητέου του διωρόφου κτιρίου 
που βρίσκεται στα Ψαρά του Ν. Χίου, φερόμενο 
ως ιδιοκτησία Ανδριάνα Άννας και καθορισμός 
ειδικών όρων και περιορισμών δόμησης αυτού.. 2 
Επικύρωση καθορισμού οριογραμμών τμήματος του 
ρέματος «Κρασοπούλι», που βρίσκεται στην πε¬ 
ριοχή του Δ.Δ. Ρυακίων Δήμου Κολινδρού Νομού 
Πιερίας. 3 


ΑΠΟΦΑΣΕΙ Σ 

Αριθμ. 6502 (1) 


Χαρακτηρισμός ως διατηρητέου του κτιρίου που βρί¬ 
σκεται στην πόλη της Καβάλας επί των οδών Πτο¬ 
λεμαίου και Ελληνικής Δημοκρατίας αρ. 37 (Ο.Τ. 
1214), φερομένου ως ιδιοκτησίας Γεωργίου Τροφα¬ 
ντού και καθορισμός ειδικών όρων και περιορισμών 
δόμησης. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

1. Τις διατάξεις: 

• Του ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το ν. 1772/1988 
(ΦΕΚ 69 Α') και αντικαταστάθηκε με το άρθρο 3 του ν. 
2831/2000 (ΦΕΚ 140 Α') «Τροποποίηση των διατάξεων 
του ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» και ειδικότερα της παρ. 
5 αυτού. 

• Του π.δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 167/2005 (ΦΕΚ 220 Α') «Οργανισμός του 
Υπουργείου Μακεδονίας - Θράκης». 

• Του π.δ. 63/21.4.2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98/22.4.2005). 

2. Την υπ’ αριθμ. Υ.704/19.8.1988 (ΦΕΚ 575 Β') απόφαση 
του Πρωθυπουργού, για τη μετονομασία του Υπουρ¬ 
γείου Βόρειας Ελλάδας σε Υπουργείο Μακεδονίας - 
Θράκης. 

3. Την υπ’ αριθμ. 866/9.2.2006 (ΦΕΚ 176 Β'/13.2.2006) 
απόφαση «Εξουσιοδότηση στο Γ ενικό Γ ραμματέα, στον 
Προϊστάμενο Γ ενικής Διεύθυνσης και στους Προϊσταμέ¬ 
νους των Διευθύνσεων των Αυτοτελών Τμημάτων και 
των Τμημάτων του Υπουργείου Μακεδονίας - Θράκης 
για υπογραφή εγγράφων «Με Εντολή Υπουργού». 

4. Την από 21.7.2006 αιτιολογική έκθεση της Διεύθυν¬ 
σης Περιβάλλοντος και Υποδομών του Υπουργείου Μα¬ 
κεδονίας - Θράκης. 

5. Την υπ’ αριθμ. ΥΜΑΘ 6502/28.7.2006 απάντηση του 
φερομένου ως ιδιοκτήτη του κτιρίου του θέματος, απο¬ 
φασίζουμε: 

1. Χαρακτηρίζουμε ως διατηρητέο το κτίριο, που βρί¬ 
σκεται στην πόλη της Καβάλας και επί των οδών Πτο¬ 
λεμαίου και Ελληνικής Δημοκρατίας αρ. 37 (Ο.Τ. 1214), 
φερομένου ως ιδιοκτησίας Γεωργίου Τροφαντού, όπως 
φαίνεται διαγραμμισμένο στο τοπογραφικό διάγραμμα 
σε κλίμακα 1:500, που θεωρήθηκε από τη Διεύθυνση 
Περιβάλλοντος και Υποδομών του Υπουργείου Μακε- 
δονίας-Θράκης και αντίτυπο του δημοσιεύεται με την 
απόφαση αυτή, για τους παρακάτω κυρίως λόγους: 

α) Πρόκειται για αξιόλογο κτίριο της νεοκλασικής 
αρχιτεκτονικής, με έμφαση στα μορφολογικά και αι¬ 
σθητικά του χαρακτηριστικά και αποτελεί παραδοσιακό 
αρχιτεκτόνημα. 

β) Συνδέεται με την ιστορική περίοδο της οικονομικής 
κοινωνικής εξέλιξης «της εκτός των τειχών πόλης» της 
Καβάλας (19ος αιώνας) και αποτελεί τεκμήριο ιστορίας 
της πολεοδομίας της πόλης. 

γ) Από πολεοδομική άποψη αποτελεί σημείο αναφο¬ 
ράς και προσανατολισμού και θετικό σημείο, επειδή 
συμβάλλει στην ανάδειξη της εικόνας του αστικού το¬ 
πίου. 

δ) Ο χαρακτηρισμός του θα βοηθήσει στη διατήρηση 
της ιστορικής μνήμης και φυσιογνωμίας της πόλης της 
Καβάλας. 

2. Στο χαρακτηρισμένο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 













7014 

επί μέρους αρχιτεκτονικών ή διακοσμητικών του στοι¬ 
χείων και γενικά κάθε επέμβαση, που θίγει τον αρχιτε¬ 
κτονικό χαρακτήρα του και αλλοιώνει τη μορφή του. 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική δι¬ 
αρρύθμιση του κτιρίου για λόγους λειτουργικούς και 
στατικούς, καθώς και η αποκατάσταση στην αρχική 
τους μορφή και θέση ανοιγμάτων στην πλάγια όψη, 
(οδός Πτολεμαίου), χωρίς αλλοίωση του αρχιτεκτονικού 
και μορφολογικού χαρακτήρα του και βασικών αρχών 
της σύνθεσής του. 

4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις του 
διατηρητέου κτιρίου, πλην των αναγκαίων περιορισμέ¬ 
νων διαστάσεων επιγραφών που υποδηλώνουν τη χρήση 
του. 

5. Για κάθε επέμβαση στο εσωτερικό ή στο εξωτε¬ 
ρικό του διατηρητέου κτιρίου και για την τοποθέτηση 
επιγραφών απαιτείται ο έλεγχος της μελέτης από την 
Επιτροπή Πολεοδομικού και Αρχιτεκτονικού Ελέγχου 


(Ε.Π.Α.Ε.) καθώς και έγκριση της από τη Διεύθυνση Πε¬ 
ριβάλλοντος και Υποδομών του Υπουργείου Μακεδο- 
νίας-Θράκης. 

6. Κατά της αποφάσεως αυτής, μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη Δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Αυγούστου 2006 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 

ΑΠΟΣΠΑΣΜΑ ΕΓΚΕΚΡΙΜΜΕΝΟΥ ΣΧΕΔΙΟΥ ΠΟΛΗΣ (1980) 



του Νομού 

και για τον καθορισμό ειδικών όρων προστασίας και 
περιορισμών δόμησης τοο. ^ 

ΟεσσαΑονίκη 3|./.^. 

0 ΠΡΟΪΣΤΑ ΜΕΝΟ # ΤΟΥρΤμ^ΠΕ ΧΩ Δ Ε 

της Δ'νσης ίου Υ ΜΑ θ' 


ΕΘΝΙΚΟ ΤΥΠΟΓΡΑΦΕΙΟ 

Για τ€χν«κού 5 λόγους στο σχεδ>άγραμμσ 
ίγινε σμίκρυνση κβτά ττοσσστό /ο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. ΔΠΕ/6453 (2) 

Χαρακτηρισμός ως διατηρητέου του διωρόφου κτιρίου 
που βρίσκεται στα Ψαρά του Ν. Χίου, φερόμενο ως 
ιδιοκτησία Ανδριάνα Άννας και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α'/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α713.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ/τος 63/2005 (Α' 98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α71986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α713.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ72001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του ν. 1892/1990» (ΦΕΚ 741/Β7 
29.11.1990). 

6. Την υπ’ αριθμ. ΔΔΟ/Φ. 101.22/2205/8.3.1999 (ΦΕΚ 209/ 
Β711.3.1999) απόφαση Υπουργού Αιγαίου «Μεταβίβαση 
αρμοδιοτήτων στον Γ ενικό Γ ραμματέα, στους Προϊστα¬ 
μένους Διευθύνσεων και τμημάτων του Υπουργείου Αι¬ 
γαίου και του δικαιώματος να υπογράφουν με “Εντολή 
Υπουργού”». 

7. Την από 7.12.2005 διαβίβαση φακέλου που αφορά 
το κτίριο του θέματος φερόμενο ως ιδιοκτησία Ανδρι- 
άνας Αννας, και έλαβε τον υπ’ αριθμ. 1309/10.2.2006 του 
Υπουργείου Αιγαίου και Νησιωτικής Πολιτικής. 

8. Την από 28. 6. 2006 αιτιολογική έκθεση του Τμήμα¬ 
τος Διατηρητέων κτηρίων της Δ/νσης Περιβάλλοντος 
του Υπουργείου Αιγαίου, η οποία κοινοποιήθηκε στην 
ενδιαφερόμενη με το υπ’ αριθμ. ΔΠΕ/1309/ .6.2006 έγ¬ 
γραφό μας. 

9. Την από 26.7.2006 (υπ’ αριθμ. 6453/26.7.2006 του 
Υπουργείου Αιγαίου και Νησιωτικής Πολιτικής) απά¬ 
ντηση της ενδιαφερόμενης ότι συμφωνεί με το χαρα¬ 


κτηρισμό ως διατηρητέου του κτιρίου φερομένου ως 
ιδιοκτησίας της. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το διώροφο κτί¬ 
ριο που βρίσκεται στα Ψαρά του Ν. Χίου, φερόμενο 
ως ιδιοκτησία Ανδριάνα Άννας όπως σημειώνεται στο 
σχετικό τοπογραφικό διάγραμμα σε κλίμακα 1:100, που 
θεωρήθηκε από τον Προϊστάμενο της Διεύθυνσης Πε¬ 
ριβάλλοντος του Υπουργείου Αιγαίου και Νησιωτικής 
Πολιτικής με την υπ’ αριθμ. ΔΠΕ/6453/2006 πράξη του 
και που συνοπτικό του αντίγραφο δημοσιεύεται με την 
παρούσα απόφαση, επειδή αποτελεί τυπικό δείγμα το¬ 
πικής αρχιτεκτονικής των προηγούμενων αιώνων. 

2. Στο χαρακτηριζόμενο ως διατηρητέο διώροφο κτί¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
λειτουργικών ή διακοσμητικών στοιχείων του. 

3. Επιβάλλεται η αντικατάσταση της μεταγενέστερης 
κατασκευής από κακής ποιότητας οπλισμένο σκυρόδεμα 
που βρίσκεται στην πρόσοψη του χαρακτηριζόμενου 
διατηρητέου κτιρίου. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για 
λόγους λειτουργικούς του χαρακτηριζομένου ως δια¬ 
τηρητέου διωρόφου κτιρίου εφόσον δεν αλλοιώνεται ο 
αρχιτεκτονικός του χαρακτήρας. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως δι¬ 
ατηρητέο κτίριο. Επιτρέπονται μόνο επιγραφές μικρών 
διαστάσεων που πληροφορούν για τυχόν χρήση των 
χώρων του κτιρίου. 

6. Για οποιαδήποτε οικοδομική εργασία στο εσωτερικό 
και εξωτερικό του χαρακτηριζόμενου ως διατηρητέου 
κτιρίου και στον περιβάλλοντα χώρο του καθώς και για 
την τοποθέτηση επιγραφών απαιτείται η σύμφωνη γνώ¬ 
μη των αρμόδιων Υπηρεσιών του Υπουργείου Αιγαίου 
και Νησιωτικής Πολιτικής. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 4 Αυγούστου 2006 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Γκχ *τ*χνικού$ λόγου* στο σχεδιάγραμμα 
ίγινβ σμίκρυνση κατά ποσοστό -ζβ % 

Αριθμ. 3924 (3) 

Επικύρωση καθορισμού οριογραμμών τμήματος του ρέ¬ 
ματος «Κρασοπούλι», που βρίσκεται στην περιοχή 
του Δ.Δ. Ρυακίων Δήμου Κολινδρού Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 90 του π.δ/τος 63/2005 
(ΦΕΚ 98 Α') 22.4.2005 «Κώδικα νομοθεσίας για την Κυ¬ 
βέρνηση και τα Κυβερνητικά όργανα». 

2. Τον ν. 1622/1986 «Τοπική αυτοδιοίκηση, Περιφερειακή 
ανάπτυξη και δημοκρατικός προγραμματισμός». 

3. Τ ις διατάξεις του π.δ. 71/1993 «Καθορισμός αρμο¬ 
διοτήτων που διατηρούνται από τον Υπουργό και τις 
Περιφερειακές Αρχές ή όργανα διανομαρχιακού επιπέ¬ 
δου της Γ.Γ. Δημ.Έργων του ΥΠΕΧΩΔΕ. 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

5. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής 
“Με εντολή Γενικού Γραμματέα” αποφάσεων, εγγράφων 
και άλλων πράξεων στον Γ ενικό Διευθυντή, στους Προ¬ 
ϊσταμένους Διευθύνσεων κ.λπ.» 

6. Τις διατάξεις του άρθρου 6 του ν. 880/1979, όπως 
τροποποιήθηκε με το άρθρο 5 του ν. 3010/2002 (ΦΕΚ 
91/τ.Α725.4.2002). 

7. Το υπ’ αριθμ. 20/6831/30.5.2006 έγγραφο της Δ/νσης 
Τεχνικών Υπηρεσιών Ν.Α. Πιερίας με το οποίο μας δια¬ 
βίβασε προς επικύρωση την υπόψη οριοθέτηση. 

8. Την υπ’ αριθμ. 206./7.9.2005 απόφαση του Δημοτικού 
Συμβουλίου του Δήμου Κολινδρού Ν. Πιερίας που είναι 
υπέρ της υπόψη οριοθέτησης. 


9. Την υπ’ αριθμ. 20/6019/19.9.2005 απόφαση της Δ/ 
νσης Τεχνικών Υπηρεσιών Ν.Α. Πιερίας για τον καθορι¬ 
σμό οριογραμμών τμήματος του ρέματος στην περιοχή 
του θέματος καθώς και το αντίστοιχο τοπογραφικό 
διάγραμμα, υπό κλίμακα 1:1000 (σε δύο φύλλα) επί του 
οποίου καθορίσθηκαν με κόκκινη γραμμή από την πα¬ 
ραπάνω υπηρεσία οι οριογραμμές του ρέματος. 

Και επειδή: 

1. Ο καθορισμός των υπόψη οριογραμμών έγινε από 
την Δ/νση Τεχνικών Υπηρεσιών Ν.Α. Πιερίας σύμφωνα 
με τα προβλεπόμενα από τον ισχύοντα νόμο επί θεω¬ 
ρημένης Οριζοντιογραφίας 1:1000. 

2. Ο φάκελος της υπόψη οριοθέτησης είναι πλήρης, 
περιλαμβάνει δε εκτός των στις παραγράφου 8 και 9 
της παραπάνω ενότητας αναφερομένων και Τεχνική 
Έκθεση της Οριοθέτησης τμήματος του ρέματος, που 
συντάχθηκε από μελετητή. 

3. Η παραπάνω Έκθεση ελέγχθηκε και θεωρήθηκε από 
την Δ/νση Τεχνικών Υπηρεσιών Ν.Α. Πιερίας, αποφασί¬ 
ζουμε: 

1. Την Επικύρωση του καθορισμού οριογραμμών τμή¬ 
ματος του ρέματος «Κρασοπούλι» που βρίσκεται στην 
περιοχή του Δ.Δ. Ρυακιών του Δήμου Κολινδρού Νομού 
Πιερίας, όπως καθορίσθηκε με την υπ’ αριθμ. 20/6019/ 
19.9.2005 απόφαση της Δ/νσης Τεχνικών Υπηρεσιών Ν.Α. 
Πιερίας και εμφανίζονται με κόκκινη γραμμή σε τοπο- 
γραφικό διάγραμμα υπό κλίμακα 1:1000 (δύο φύλλα). 

Η απόφαση αυτή μαζί με το σχεδιάγραμμα που τη 
συνοδεύει σε σμίκρυνση, να δημοσιευθεί στην Εφημε¬ 
ρίδα της Κυβερνήσεως. 

Θεσσαλονίκη, 25 Ιουλίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

